Държавен вестник, бр. 15, 2013 г., стр. 153

БРОЙ  15	
Д Ъ Р Ж А В Е Н  В Е С Т Н И К 	
СТР.  153  
Учебната програма трябва да отговаря на одобрението, посочено в 8.2.2.6, по темите изложени 
в 8.2.2.3.2 и 8.2.2.3.5. Обучението трябва да включва и индивидуални практически упражнения 
(виж 8.2.2.3.8)
8.2.2.3 Структура на обучението
8.2.2.3.1 Обучението трябва да бъде провеждано под формата на основен курс и когато е 
нужно – чрез специализирани курсове. Основни курсове на обучение и специализирани курсове 
могат да бъдат предавани под формата на пълни курсове на обучение, проведени интегрирано 
при едно и също основание и от една и съща обучаваща организация.
8.2.2.3.2 Темите, които трябва да бъдат обхванати от основния курс трябва да са най-малко 
следните:
(a) Общи изисквания, регламентиращи превоза на опасни товари;
(b) Основни видове опасности;
(c) Информация за защита на околната среда при контрола на пренасяне на отпадъци;
(d) Превантивни и обезопасяващи мерки, съответстващи на различните видове опасности;
(e) Какво да се прави след произшествие (първа помощ, пътна безопасност, основни по-
знания за използване на защитна екипировка, писмени инструкции и др.);
(f) Маркировка, етикиране, табелки и сигнализация с оранжеви табели;
(g) Какво трябва и какво не трябва да прави водачът по време на превоза на опасни товари;
(h) Цел и начин на работа на техническото оборудване на превозните средства;
(i) Забрани за смесени товари в едно и също превозно средство или контейнер;
(j) Предпазни мерки, които трябва да бъдат изпълнени по време на товарене и разтовар-
ване на опасни товари;
(k) Обща информация, отнасяща се до гражданската отговорност;
(l) Информация за мултимодални транспортни операции;
(m) Обработка и складиране на опаковки.
(n) Ограничения за движение в тунели и правила за поведение в тунели (предотвратяване 
на инциденти, безопасност, действие в случай на пожар или други спешни случаи и др.);
(o) Познания по безопасност.
8.2.2.3.3 Темите, обхващани от специализирания курс за превоз в цистерни трябва да са 
най-малко следните:
(a) Поведение на превозните средства на пътя, включително и движенията на товара;
(b) Специфични изисквания на превозните средства;
(c) Общи теоретични познания за разнообразните и различни системи за пълнене и из-
празване;
(d) Специфични допълнителни разпоредби, които са приложими при използването на та-
кива превозни средства (удостоверения за одобрение, маркировка на одобрението, табелки 
и маркировка с оранжеви табели, и др.).
8.2.2.3.4 Темите, обхващани от специализирания курс на обучение за превоз на вещества и 
изделия от Клас 1 трябва да са най-малко следните:
(a) Специфични опасности, свързани с взривни и пиротехнически вещества и изделия;
(b) Специфични изисквания към смесеното товарене на вещества и изделия от Клас 1.
8.2.2.3.5 Темите, обхващани от специализирания курс за превоз на радиоактивни материали 
от Клас 7 трябва да са най-малко следните:
(a) Специфични опасности, свързани с йонизираща радиация;
(b) Специфични изисквания отнасящи се до опаковането, обработката, смесеното товарене 
и складирането на радиоактивен материал;
(c) Специални мерки, които трябва да се предприемат в случай на произшествие, засягащо 
радиоактивния материал.
8.2.2.3.6 Учебните часове се предвижда да са с продължителност от 45 минути.
8.2.2.3.7 Обикновено са разрешени не повече от осем учебни часа за всеки ден на курса.
8.2.2.3.8 Индивидуалните практически упражнения трябва да се провеждат свързано с тео-
ретичното обучение и трябва да включват най-малко първа помощ, гасене на пожар и какво 
да се прави при произшествие или катастрофа.
8.2.2.4 Първоначална учебна програма
8.2.2.4.1 Минималната продължителност на теоретичната част на всеки първоначален курс, 
или част от пълен курс, трябва да бъде както следва:
Основен курс	
18 учебни часа
Специализиран курс за превоз в цистерни	
12 учебни часа
Специализиран курс за превоз на вещества и изделия от Клас 1	
8 учебни часа
Специализиран курс за превоз на радиоактивен материал Клас 7	
8 учебни часа